open-index/open-wikipedia-markdown huggingface dataset:
Katalaanse kuns

duimnael|339x339px| Pantocrator van Sant Climent de Taüll, MNAC
**Katalaanse kuns** is die artistieke kuns wat, in wat vandag die teenswoordige Katalonië is, voortgebring is. Dit het 'n parallelle evolusie met die res van die Europese kuns gehad en op 'n uiteenlopende manier die veelvuldige neigings gevolg  wat in die konteks van die geskiedenis van die Westerse kuns plaasgevind het. Katalonië het deur die geskiedenis uiteenlopende kulture en beskawings gehad wat hul kunsbegrip bygedra het en hul nalatenskap gelaat het. Elke historiese tydperk het spesifieke en definieerbare kenmerke, gemeenskaplik aan ander lande en kulture, of uniek en gedifferensieerd, wat mettertyd ontwikkel het. 

Katalaanse kuns is die resultaat van die uiteenlopende sosiale en kulturele samesmelting wat teweeggebring is deur die uiteenlopende volke wat die grondgebied daarvan bewoon het: die eerste prehistoriese setlaars is opgevolg deur verskillende volke, soos Iberiërs wat tydens die brons- en ystertydperke hulle daar gevestig het; die volke het later saamgesmelt met die eerste koloniseerders uit die Mediterreense beskawings; die Grieke. Toe het die Romeine gekom, wat hul kuns en argitektuur oor die hele gebied versprei het. Na die val daarvan was Katalonië deel van die Visigotiese (Westerse Gote) koninkryk, en later is dit deur Islamitiese setlaars beset, wat vandag waargeneem kan word in die argitektuur van die suidelike helfte van die gebied. 

Die Middeleeue dui die begin van die Katalaanse kultuur as 'n gedefinieerde entiteit aan, met sy eie taal, afkomstig van Latyn, en die vorming van die Prinsdom Katalonië. Dit was 'n tydperk van vrugbaarheid en prag vir die Katalaanse kuns; die Romaanse en ook die Gotiese tydperke sou ook baie vrugbare tydperke wees vir die artistieke ontwikkeling van die prinsdom. Gedurende die vroeë moderne tyd, met die onderdanigheid aan die monargie van Spanje en die opeenvolging van verskillende ekonomiese krisisse, het Katalaanse kuns se prestige en uitset afgeneem. 

Die Renaissance- en Barokstyl was nie besonder opmerklik in die geskiedenis van Katalaanse kuns nie. Sedert die negentiende eeu, met die ekonomiese en kulturele herlewing, het kuns weer begin floreer; en Modernisme (verwant aan die Europese Art Nouveau) het een van die produktiefste en mees manjifieke tydperke van die Katalaanse kuns geword wat aan die wêreld verskeie belangrike figure gegee het soos onder andere Antoni Gaudí, Lluís Domènech i Muntaner en Ramon Casas. Die twintigste eeu het die verskillende style wat deur Katalaanse kunstenaars geproduseer is, en wat aansluit by internasionale neigings, geïnkorporeer; wat wêreldwyd kunstenaars soos Salvador Dalí, Joan Miró en Antoni Tàpies voortgebring het. 

## Bronne 
* AA. VV. ''Història de l'art català.* Edicions 62 (Barcelona, 2005)     
* Alonso Tejada, Anna en Grimal Navarro, Alexandre. *L'Art Rupestre del Cogul.* *Primeres imatges humanes a Catalunya.'' Pagès Editors (Lleida, 2007)     
* DD., AA. (1998). Art de Catalunya. Edicions L'isard. ISBN. DD., AA. (1998).  

## Eksterne skakels
Mei (Gorter-gedig)

duimnael|regs|Herman Gorter soos geskilder deur Thérèse Schwartze
duimnael|*Mei*

***Mei*** is 'n gedig wat geskryf is deur die Nederlandse digter Herman Gorter en in 1889 gepubliseer is. Dit het Gorter se reputasie as digter van formaat gevestig en hom een van die voorste skrywers van die Tachtigers gemaak. Dit is een van die bekendste gedigte in Nederlands. Dit bestaan uit 4,381 lyne.

Die openingslyne is van die bekendste literatuur in Nederlands:

Die gedig is gepubliseer in *De Nieuwe Gids*.

## Vertalings
Die gedig is in verskeie tale vertaal soos onder meer:
* Frans, vertaal deur Nicolas Ouwehand en gepubliseer in 2017
* Wes-Fries, vertaal deur Klaas Bruinsma en gepubliseer in 1998

## Eerbetoon 
* In Maart 1989 het die munisipaliteit van Zaanstad 'n gedenkplaat aangebring by die geboortehuis van Gorter in Wormerveer (wat sedert 1974 'n onderdeel van die munisipaliteit uitmaak). Ter geleentheid hiervan en vanweë die feit dat die verskyning van *Mei* op 19 Maart 1989 herdenk is, het die munisipaliteit 'n boek gepubliseer "voor de leerlingen van de bovenbouw van het voortgezet onderwijs" getiteld *Herman Gorter. Dichter en socialist*.

## Letterkunde 
* Enno Endt, *Herman Gorter documentatie 1864-1897*. Amsterdam, 1986² (met op bl. 170 die aanhaling van 15 November 1888 deur Gorter aan Diepenbrock).
* Marten Buschman, Hans Crum, Bram Hoogland, *Herman Gorter. Dichter en socialist*. [Zaandam, 1989].

## Eksterne skakels 
* *Mei* by die DBNL

## Verwysings
*Mei* op Wikisource
Rust-en-Vrede-waterval

Die **Rust-en-Vrede-waterval** is een van die minderbekende dog skilderagtige besienswaardighede van die Klein Karoo.

## Ligging 
Hierdie afgeleë waterval kan bereik word vanaf die Oudemuragiepad, ‘n verbindingspad tussen die R328-streekroete, wat via Schoemanspoort na die Kangogrotte en die Swartbergpas lei, en die N12-nasionale pad tussen Oudtshoorn en De Rust. Die waterval lê in die Groot Swartberge, net oos van die Melvilledam en die Koos Raubenheimerdam. Dit is ongeveer 30&nbsp;km van Oudtshoorn by koördinate 

## Waterval 
Vanaf die parkeer- en piekniekplek is dit ‘n staptog van nagenoeg 3&nbsp;km langs ‘n nou paadjie en oor bruggies na die val en sy poel in die Grootrivier. Die katarak is 80&nbsp;m lank en die poel is ‘n goeie swemplek. Dit maak deel uit van die watervoorsieningstelsel van Oudtshoorn.

## Bibliografie 
* https://www.oudtshoorninfo.com/project/rust-en-vrede-waterfall/
Kalamata-olyf

duimnael|regs|220px|Donkerpers kalamata-olywe
Die **Kalamata-olyf** is 'n groot, donkerpers olyf met 'n gladde, vleisagtige tekstuur, vernoem na die stad Kalamata in die suide van die Peloponnesos, Griekeland. Dit word gereeld as tafel-olywe gebruik, en word gewoonlik in wynasyn of olyfolie gepreserveer. Buite die Europese Unie word "Kalamata" algemeen gebruik as die naam van die variëteit en word wettiglik en algemeen gebruik vir sulke olywe wat oral gekweek word. Binne die EU word die naam egter met handelsnaamstatus beskerm, wat beteken dat die naam in die EU slegs vir olywe (en olyfolie) uit die Messinia-streek van Griekeland gebruik kan word. Olywe van dieselfde variëteit wat elders gekweek word, word as **Kalamon-olywe** in die EU bemark. 

Kalamata-olywe word so genoem omdat hulle oorspronklik in Kalamata in Messinia en ook in die nabygeleë Laconia verbou is, albei op die Peloponnese-skiereiland. Hulle word nou op baie plekke regoor die wêreld gekweek, ook in die Verenigde State van Amerika en Australië. Dit is amandelvormige, mollige, donkerpers olywe van 'n boom wat van die gewone olyf onderskei word weens die grootte van die blare, wat tot twee keer so groot as ander olywe word. Die bome is onverdraagsaam teen koue en is vatbaar vir *verticillium*-verwelking, maar is bestand teen olyfknoop en die olyfvrugtevlieg. 

Kalamata-olywe, wat nie groen geoes kan word nie, moet met die hand gepluk word om kneusplekke te voorkom. Hulle word geklassifiseer as swart olywe. 

## Sinonieme 
*Aetonychalea*: (Kalámai), *Aetonychi*: (Griekeland), *Aetonycholia*: (Kalámai en Pátrai), *Calamata* (Agrínio, Aitolokón, Siprus, Iznik, Kalámai, Lakonia, Messíni, Peloponnesos, Spárti, Wes-Kaap en Kalifornië) 

*Kalamataiani*: Pelopónnisos, *Kalamon*: Griekeland, China, Siprus, Kríti, Pelopónnisos, Perugia (Italië) en Suid-Afrika. 

*Karakolia* (Griekeland), *Nychati*: Kalámai en Pelopónnisos, *Nychati di Kalamata*: Aitolokón, Kalámai en Lakonia, *Tsigeli* : en *Karamursel Su Kalamata*: Bursa, Gebze, Gölcük, Karamürsel, Kocaeli, die Marmara-streek, en die *Su Zeyt-*verskeidenheid van Turkye. 

## Voorbereiding 
Daar is twee metodes om Kalamata-olywe voor te berei, bekend as die lang en kort metodes. Volgens die kort metode word die olywe in water of flou pekelwater gepak, wat daagliks omgeruil word, vir ongeveer 'n week. Sodra dit voltooi is, word dit dan in pekel- en wynasyn verpak met 'n laag olyfolie en skywe suurlemoen bo-op. Die olywe word gereeld gesny om die verwerkingstyd te verminder. Die lang metode behels dat die olywe oopgesny word, dit tot drie maande in sterk pekel geplaas word om van sy bitter smaak ontslae te raak. Na verwerking bly daar steeds lae polifenolvlakke agter in die olywe, wat hulle 'n effens bitter smaak gee. 

## Galery 

Lêer:Kalamata-olive-soap.jpg|Ou advertensie vir seepmaak 
Lêer:Kalamataolives.jpg|'n Bord met donkerpers kalamata-olywe 

## Verwysings
Mumbotuta-waterval

Die **Mumbotuta-waterval** in die Luapularivier lê  op die grens tussen Zambië en die Demokratiese Republiek van die Kongo.

Die Luapularivier ontspring in die Bangweulumeer, vloei deur kilometerlange moerasse in Zambië, word daarna die grensrivier en bereik die steil waterval by 12°  22′ 26.2″  suid en 29°  12′  32″ oos ten weste van Kapalala. Daarna gaan die rivier noordwaarts en kom by Kasenga by verdere moerasse en vloei dan in die Mwerumeer. Die val is suidoos van Lubumbashi (voorheen Elisabethstad), noordnoordoos van Ndola en oosnoordoos van Kitwe. Dit is egter moeilik bereikbaar.
KLM Vlug 861

**KLM Vlug 861**, bedryf met 'n Boeing 747 geregistreer as PH-BUA en met die naam *Mississippi*, is op 25 November 1973 deur drie jong Arabiere oor die Irakse lugruim gekaap op 'n geskeduleerde vlug van Amsterdam na Tokio met 247 passasiers aan boord. 

## Voorval 
KLM Vlug 861, met kaptein Issac Risseeuw in bevel, was 'n geskeduleerde vlug van Amsterdam (AMS) na Tokio-Haneda (HND) met beplande haltes in Athene (ATH), Beiroet (BEY) en Delhi (DEL). Die vliegtuig was onderweg oor Irak toe dit deur drie passasiers gekaap is wat beweer het dat hulle lede van die Arabiese Jeugorganisasie vir die Bevryding van Palestina is. Hulle het die vliegtuig na Damaskus, Nicosia, Tripoli, Malta en uiteindelik Dubai, gedwing, waar die kapers hulle aan die owerhede oorgegee het. 

## Nadraai 
Die Arabiese nasionalistiese jeugorganisasie het verantwoordelikheid aanvaar vir die kaping. Die vlugnommer word steeds gebruik vir die direkte roete van Amsterdam na Tokio. 

## Verwysings
Diskografie van Angela Gheorghiu

Hierdie is 'n lys van opnames deur die Roemeense sopraansangeres Angela Gheorghiu (gebore op 7 September 1965). Die lys sluit lewendige- sowel as ateljee opnames in wat beskikbaar is in oudio CD's, VHS en DVD's.

## Oudio 
## Video 
## Verwysings 
## Bronne 
* EMI diskografie van kunstenaars, besoek op 20 April 2011

## Eksterne skakels 
* Diskografie by AngelaGheorghiu.com, besoek op 20 April 2011
Leon van Wyk

**Leon David van Wyk** (gebore 26 Januarie 1956) is 'n Suid-Afrikaanse politikus en lid van die Demokratiese Alliansie (DA). Sedert 22 Mei 2020 dien hy as die burgemeester van die George Plaaslike Munisipaliteit. Hy het vir korrupsie-beskuldigde Melvin Naik opgevolg. Van Wyk was voorheen lid van die burgemeesterskomitee vir finansies.

## Loopbaan
Van Wyk is in die 2011 munisipale verkiesing as raadslid vir die DA verkies. Burgemeester Charles Standers het hom as lid van die burgemeesterskomitee vir finasies aangewys. Na die 2016 munisipale verkiesing het die nuwe burgemeester Melvin Naik hom nie weer op die burgermeesterskomitee aangestel nie en hom vervang met raadslid Marlene Viljoen.

In Februarie 2020 is Naik as burgemeester verwyder nadat die DA sy lidmaatskap opgeskort het weens beskuldigings van korrupsie en wangedrag. Van Wyk is op 8 Mei 2020 as die DA se burgemeesterskandidaat aangekondig. Opposisiepartye in die raad het die DA se besluit gekritiseer. As gevolg van die nasionale inperking kon die volle raad nie vergader nie. 'n Virtuele raadsvergadering is op 22 Mei gehou waarin Van Wyk as die nuwe burgemeester verkies is. Hy het die Plaaslike Besorgde Inwoners-kandidaat Virgil Gericke met 26 stemme teen Gericke se 23 geklop.

Op 10 Mei 2024 is Van Wyk ingesweer as lid van die Wes-Kaapse Provinsiale Parlement.

## Verwysings
## Eksterne skakels
* Executive Mayor
Wienerschnitzel

raamloos|regs|150px
duimnael|240px|Een van Wienerschnitzel se restaurante in Burbank, Kalifornië.
**Wienerschnitzel** is 'n Amerikaanse kettinggroep van kitskosrestaurante. Dit is in 1961 deur John Galardi gestig.

## Eksterne skakels
*  Amptelike webwerf
Jozinibroodboom

Die **Jozinibroodboom** (*Encephalartos senticosus*) is 'n spesie van die genus *Encephalartos*. 

## Verspreiding en habitat 
Die plant kom op die kruin van die Lebomboberge voor vanaf Jozini, noordwaarts tot net verby Siteki in Eswatini. Die plant groei vinnig en word tot 4&nbsp;m hoog. Dit groei in goedgedreineerde grond, verkies sonlig en gedeeltelike skadu areas. Die boom is eenslagtig: manlike en vroulike plante is afsonderlike eksemplare.

## Identifikasie 
Die plant was eers saam met *E. lebomboensis* as een spesie beskou, maar word sedert 1996 as 'n aparte spesie gelys. Die plant se FSA-nommer is 8. In Engels staan die broodboom as die *Lebombo cycad* bekend.  

File:Encephalartos senticosus 2c.JPG|Blare
File:Encephalartos senticosus, keëls, Manie van der Schijff BT, a.jpg|keêls
File:Con apropat d'Encephalartos senticosus.JPG|keêl van naby
File:Cons d'Encephalartos senticosus.JPG|volwasse keêls

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
Karel van de Woestijne

duimnael|Van de Woestijne (portret deur Henri van Straten)
**Carolus Petrus Eduardus Maria** "**Karel**" **van de Woestijne** (Nederlandse uitspraak:ˈkaːrəl vɑn də ʋuˈstɛinə; Gent, 10 Maart 1878 – Zwijnaarde, 24 Augustus 1929) was 'n Vlaamse skrywer, digter en broer van die skilder Gustave van de Woestijne. Hy het die *Koninklijk Athenaeum* by die Ottogracht in Gent bygewoon. Hy het ook Germaanse filologie aan die Universiteit van Gent gestudeer, waar hy in kontak gekom het met die Franse simbolisme. Hy het van April 1900 tot Januarie 1904, en weer vanaf April 1905 tot November 1906 by Sint-Martens-Latem gewoon. Hier het hy *Laetemsche brieven over de lente* vir sy vriend Adolf Herckenrath  geskryf. (1901) In 1907 het hy na Brussel verhuis, en in 1915 na Pamel, waar hy *De leemen torens* saam met Herman Teirlinck geskryf het.

duimnael|Die huis in Brussel waar Karel van de Woestijne gewoon het. 
Hy was vanaf 1906 die korrespondent van die *Nieuwe Rotterdamsche Courant* in Brussel. Tussen 1920 en 1929 hey hy klas gegee in die geskiedenis van die Nederlandse letterkunde aan die Universiteit van Gent. Hy was opeenvolgend die redakteur van die geïllustreerde tydskrifte *Van Nu en Straks* (tweede reeks, 1896-1901) en *Vlaanderen* (1903-1907). Hy het in 1906 sekretaris van die redaksie van *Vlaanderen* geword. Van 1925 tot sy afsterwe in 1929 het hy gewoon in Zwijnaarde naby Gent. Hy is begrawe in die begraafplaas van *Campo Santo* in Gent.

## Eerbewyse 
* **1923**: Offisier in die *Orde van die Kroon* (België). 

## Werke
duimnael|Van de Woestijne (deur die kunstenaar *Ramah*), 1920
### Prosa
**Janus met het dubbele voorhoofd* (1908)
**Afwijkingen* (1910)
**Goddelijke verbeeldingen* (1918)
**De bestendige aanwezigheid* (1918)

### Simbolies-impressionistiese liriek
**Het vader-huis* (1903)
**De boomgaard der vogelen en der vruchten* (1905)
**De gulden schaduw* (1910)
**De boer die sterft*

### Spiritualistiese drieluik
**De modderen man* (1920)
**God aan zee* (1926)
**Het bergmeer* (1928)

### Kunstkritiese en letterkundige essays
**De Vlaamsche primitieven: hoe ze waren te Brugge* (1903)
**Kunst en geest in Vlaanderen* (1911)
**De Nieuwe Esopet* (1933) met 'n tekening deur Jozef Cantré
**Over schrijvers en boeken* (1933-1936, postuum)

### Epiese poësie
**Interludiën I en II* (1912-1914)
**Zon in de rug* (1924)

### Brieweromans in samewerking met Herman Teirlinck
**De Leemen Torens. Vooroorlogse kroniek van twee steden* (1928)

## Sien ook
* Vlaamse letterkunde

## Notas 
## Bronne 
* Karel van de Woestijne
* Karel van de Woestijne

## Verwysings
Jinbar-waterval

duimnael|300px|Jinbar-waterval in Etihopië

Die **Jinbar-waterval** (Jin Bahir-waterval) in Ethiopië is een van die hoogste watervalle in Afrika.

## Ligging 
Die waterval is op die Simienplato in die Amharastreek in die noorde van die land. Dit is in die Jinbarrivier, ‘n boloop van die Tekezerivier, in die Simienberge Nasionale Park, by .

## Waterval 
Die grootste deel van die plato is meer as 3000&nbsp;m bo seespieël. Dit veroorsaak ‘n hoë neerslag in die reënseisoen en dan dus baie watervalle. Die hoogte van die Jinbar-waterval is minder as die diepte van die Geech-afgrond (Geech Abyss) waarin dit neerstort, want die rivier kom reeds uit ‘n kloof. Hierdie val is ten minste 500&nbsp;m loodreg en stort neer in die nou afgrond wat 800&nbsp;m diep is. Baie water bereik nie die vloer van die afgrond nie, want dit verander tydens die val in waterdamp.

## Bibliografie 
* simienmountains.org
* worldwaterfalldatabase.com
* www.ethiopia.travel
* www.wondermondo.com
Lebombobroodboom

Die **Lebombobroodboom** (*Encephalartos lebomboensis*) is 'n spesie van die genus *Encephalartos*. In Suid-Afrika is daar is twee populasies: die een is by Mananga in Mpumalanga en die ander by Piet Retief in die boonste gedeelte van die Pongolavallei. Die spesie kom ook in Eswatini en Mosambiek voor. Die plant groei vinnig en word tot 4&nbsp;m hoog. Dit groei in goedgedreineerde grond, verkies sonlig en gedeeltelike skadu areas. Die boom is eenslagtig: manlike en vroulike plante is afsonderlike eksemplare.

Sedert 1996 is die spesie verdeel en *Encephalartos senticosus* word as 'n aparte spesie beskou. Die plant se FSA-nommer is 14.8. In Engels staan die broodboom as die *Lebombo cycad* bekend.  

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* PZA Sanbi
* REDLIST Sanbi
* Plants of the World Online
Vivienne-waterval

Die **Vivienne-waterval** is by Meru in die ooste van Kenia.

Hierdie waterval in die Nithirivier in die Gorgesvallei in die Mount Kenya Nasionale Park is net oosnoordoos van Berg Kenia en die Michaelson-meer.  Dit lê 3984 m bo seespieël en by 0° 7′ 59″  suid en 37° 22′ 0″ oos.

Die waterval dra die naam van die Britse skryfster en avonturier Vivienne de Watteville (1900-1957) wat in die omgewing gewoon het.

## Bibliografie 
* geographic.org
* literarytraveler.com
* mapcarta.com
* worldwaterfalldatabase.com
* www.mindat.org
Keibroodboom

Die **Keibroodboom** (*Encephalartos princeps*) is 'n spesie van die genus *Encephalartos*. Die boom is endemies aan die Oos-Kaap en kom voor in die opvanggebied van die Groot-Keirivier. Die boom groei relatief stadig en word tot 5&nbsp;m hoog. Die boom is eenslagtig: manlike en vroulike plante is afsonderlike eksemplare. Die jaarlikse reënval in die gebied waar dit voorkom varieer van 420 tot 520&nbsp;mm.
duimnael|links|
Die boom is eers in 1965 deur Robert Allen Dyer as 'n unieke spesie geĭdentifiseer, voorheen is dit as deel van *Encephalartos lehmannii* beskou. Die plant se FSA-nommer is 12. In Engels staan die broodboom as die *Kei cycad* bekend.  

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* PZA Sanbi
* Plants of the World Online
Suurbergbroodboom

Die **Suurbergbroodboom** (*Encephalartos longifolius*) is 'n spesie van die genus *Encephalartos*. 

## Verspreidingsgebied 
Die spesie is endemies aan Suid-Afrika. Dit kom oor 'n wye gebied voor, dit begin wes van Joubertina in die Kougaberge tot by die Suuranysberge. Dit kom ook in die oostelike deel van die Baviaanskloofberge, die Elandsberg asook gedeeltes van die Groot-Winterhoekberge voor. Daar is ook populasies in die Klein-Winterhoekberge, die Suurberge en verder oos tot in die Grahamstad-distrik.

Die boom word vanaf 200 tot 1&nbsp;500&nbsp;m bo seevlak aangetref. Die jaarlikse reënval in die gebied waar dit voorkom wissel van 300 tot 1&nbsp;250&nbsp;mm.

## Identifikasie 
[duimnael|links|260px|Vroulike eksemplaar in die [Suurberge]]
Hierdie boom en *Encephalartos caffer* is reeds in 1772 geïdentifiseer deur Carl Peter Thunberg.

Die plant word tot 4,5&nbsp;m hoog. Die boom is eenslagtig: manlike en vroulike plante is afsonderlike eksemplare. Die plant is gewild onder tuiniers en word bedreig deur onwettige verwydering (diefstal) uit hulle natuurlike omgewing. 

Die boom se FSA-nommer is 9. In Engels staan die broodboom as die *Suurberg cycad* bekend.  

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* PZA Sanbi
* REDLIST Sanbi
* Plants of the World Online
Gustave van de Woestijne

220px|duimnael| *De twee lentes*, 1910
duimnael|220px|*Laatste Avondmaal*, 1927, Groeningemuseum

**Gustave Van de Woestijne** (2 Augustus 1881 - 21 April 1947) was 'n Belgiese ekspressionistiese skilder. 

Hy behoort tot die sogenaamde "Eerste Groep van Latem", 'n groep kunstenaars wat in die plattelandse dorpie Sint-Martens-Latem aan die oewer van die Lys, naby Gent werksaam was. Hy was die broer van die Vlaamse digter Karel Van de Woestijne. Hy is begrawe in die begraafplaas van Campo Santo. 

## Eerbewyse 
* **1919**   : Ridder van die Orde van Leopold .  

## Werke wat in die Koninklike Museum van die Kunste in Antwerpen uitgestal word 

Lêer:Heilige Bernardus, Gustave Van de Woestyne, circa 1901 - 1947, Koninklijk Museum voor Schone Kunsten Antwerpen.jpg|Sint Bernard, 1901 
Lêer:De blinde, Gustave Van de Woestyne, 1910, Koninklijk Museum voor Schone Kunsten Antwerpen.jpg|*Die Blinde Man*, 1910 
Lêer:De slapers, Gustave Van de Woestyne, 1918, Koninklijk Museum voor Schone Kunsten Antwerpen.jpg|*Die Slapers*, 1918 
Lêer:Gustave Van de Woestyne - Angèle.jpg|*Angèle*, 1913 
Lêer:Christus toont zijn wonden, Gustave Van de Woestyne, 1921, Koninklijk Museum voor Schone Kunsten Antwerpen.jpg|*Christus wys sy wonde*, 1921 
Lêer:De likeurdrinksters, Gustave Van de Woestyne, 1922, Koninklijk Museum voor Schone Kunsten Antwerpen.jpg|*Die likeur drinkers*, 1922 
Lêer:Gaston en zijn zuster, Gustave Van de Woestyne, 1923, Koninklijk Museum voor Schone Kunsten Antwerpen.jpg|*Gaston en sy suster*, 1923
Lêer:Woestyne.jpg|*Boerin*, ca. 1925, Phoebus-versameling 
Lêer:Azuur, Gustave Van de Woestyne, 1928, Koninklijk Museum voor Schone Kunsten Antwerpen.jpg|*Azure*, 1928 
Lêer:Gustave Van de Woestyne - Still Life with Pears and a Blue Vase with Flowers.jpg |*Stillewe*, 1937 

## Verwysings
Msinga-broodboom

Die **Msinga-broodboom** (*Encephalartos msinganus*) is 'n kritiek bedreigde spesie van die genus *Encephalartos*. Die boom is endemies aan KwaZulu-Natal en kom in die gebied rondom Msinga voor. Die boom verkies volson of ligte skaduwee in goedgedreineerde grond en indien dit genoeg water kry, groei dit vinnig. Die plant word tot 3&nbsp;m hoog. Die boom is eenslagtig: manlike en vroulike plante is afsonderlike eksemplare. 

Die broodboom groei in struikgroepe en kort grasveld, gewoonlik tussen rotse op noordelike berghellings en sandsteenkranse op hoogtes van 900 tot 1&nbsp;200&nbsp;m bo seevlak. Daar is tans ongeveer 250 bome oor in hul natuurlike omgewing.

Die boom is eers in 1996 deur Piet Vorster as 'n unieke spesie geklassifiseer, voorheen was dit as deel van *Encephalartos natalensis* beskou. Die plant se FSA-nommer is 14.7. In Engels staan die broodboom as die *Msinga cycad* bekend.  

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* Plants of the World Online
* PZA Sanbi
Geoff Makhubo

**Moloantoa Geoffrey "Geoff" Makhubo** (8 Februarie 1968 – 9 Julie 2021) was 'n Suid-Afrikaanse politikus en die burgemeester van Johannesburg tot sy afsterwe. Makhubo was 'n lid van die African National Congress en die party se streeksvoorsitter in Johannesburg. Hy was die lid van die burgemeesterskomitee vir finansies onder die burgemeesterskap van Parks Tau.

## Lewensloop
Makhubo is op 8 Februarie 1968 in Soweto in die Transvaalprovinsie gebore. In 1990 het hy 'n BComm-graad aan die Universiteit van die Witwatersrand verwerf. Hy het ook talle gevorderde bestuurskursusse voltooi. 

Makhubo het as lid van die burgemeesterskomitee vir finansies onder die burgemeesterskap van Parks Tau gedien. Die ANC het in 2016 beheer van die Johannesburgse metropolitaanse munisipaliteit verloor. Makhubo was die ANC se streekstesourier voordat hy in Julie 2018 as die streeksvoorsitter verkies is. Ná die bedanking van Parks Tau in Mei 2019, is Makhubo as die ANC se nuwe koukusleier in raad verkies.

Op 28 November 2019 het die ANC aangekondig dat Makhubo hul burgemeesterskandidaat is. Dit volg nadat die DA se Herman Mashaba uit die amp bedank het. Hy is as burgemeester verkies op 4 Desember 2019 nadat hy 137 uit 268 stemme ontvang het. Die DA se Funzela Ngobeni het 101 stemme gekry, terwyl die EFF se Musa Novela 30 stemme gekry het. Makhubo was van bedrog, korrupsie en geldwassery beskuldig.

## Sterfte
Makhubo het op 9 Julie 2021 aan komplikasies van Covid-19 beswyk. Hy was vir 'n week lank gehospitaliseer.

## Verwysings
## Eksterne skakels
* ​​The Executive Mayor, Cllr Geoffrey Makhubo. Argiveer op 11 Junie 2020.
Drakensbergbroodboom

Die **Drakensbergbroodboom** (*Encephalartos ghellinckii*) is 'n spesie van die genus *Encephalartos*. Die boom is endemies aan KwaZulu-Natal en die Oos-Kaap waar dit op die Drakensberg voorkom. Daar is twee variante van die plant: die groter weergawe wat op 1 100–1 800&nbsp;m in die Drakensberg voorkom en die dwergweergawe wat op laer hoogtes voorkom naby die Umkomaasrivier en die noorde van die Oos-Kaap. Die boom is eenslagtig: manlike en vroulike plante is afsonderlike eksemplare. 

Die plant se FSA-nommer is 5. In Engels staan die broodboom as die *Drakensberg cycad* bekend.  

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* PZA Sanbi
* REDLIST Sanbi
* Plants of the World Online
Maletsunyane-waterval

duimnael|300px|Maletsunyane-waterval

Die **Maletsunyane-waterval** is ‘n unieke waterval in Lesotho.

## Ligging 
Hierdie waterval is in die Maletsunyane-rivier, ‘n boloop van die Oranjerivier, enkele kilometer buite Semonkong (“die plek van rook”) en 121 km van Maseru. Dit is 2200 m bo seespieël en by die ruitverwysing .

## Waterval 
Die val is 192 m hoog. Na die Tugelawaterval is dit die hoogste ononderbroke waterval in die suidelike halfrond. Selfs in die somer skyn die son nie by die bodem van die val nie. In die winter hang daar groot yskegels en bly ys daar tot vroeg in die somer lê.

## Toerisme 
Die val kan met ponies besoek word. Langs die val word abseil beoefen. Die hoogte van 204 m is blykbaar die hoogste abseil in die wêreld. In die winter is die waterval met sy ys ‘n besondere natuurverskynsel.

## Geskiedenis 
Die eerste Europeër wat die plek besoek het, was toe die Franse sendeling Francois Le Bihan (1833-1916) in 1881 daar was. Soms word daarom gepraat van die Le Bihan-waterval.

## Bibliografie 
* britannica.com
* van der Merwe, H.W.: Maletsunyane - die onbekende wonders van Suid-Afrika se Switserland. In: Lantern. Tydskrif vir Volksopvoeding. Jaargang 5, nr. 3, Januarie 1956
* wondermondo.com
* worldtoptop.com
Swazibroodboom

Die **Swazibroodboom** (*Encephalartos aplanatus*) is 'n spesie van die genus *Encephalartos*. Die boom is endemies aan die Eswatini en kom in die noordooste van die land voor. Die boom groei in skadu areas en het baie ooreenkomste met *Encephalartos villosus*. Die boom is eenslagtig: manlike en vroulike plante is afsonderlike eksemplare. 

Die plant se FSA-nommer is 14.10. In Engels staan die broodboom as die *Swazi north-east forest cycad* bekend.  

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* PlantZAfrica
* Plants of the World Online
Martins-waterval

Die **Martins-waterval**  is in die omgewing van Chimanimani (voorheen Melsetter) in die ooste van Zimbabwe op die grens met Mosambiek.

Hierdie val is in die Mevumosirivier in die Chimanimaniberge by 19° 46′ 51″  suid en  33° 7′ 5″  oos en minstens 140 m hoog.

Gideon Martins het die val aan die einde van die 19de eeu besoek en sy naam daaraan verleen.

## Bibliografie 
* worldwaterfalldatabase.com/waterfall/Martins-Falls-399
* zimfieldguide.com
Adolf Herckenrath

**Adolf Polydoor Herckenrath** ( Aalst, 2 Junie 1879 - Gent, 4 Julie 1958 ) was 'n Vlaamse digter, dramaturg, uitgewer en boekhandelaar. Hy het nie net roem verwerf deur sy eie werk nie, maar ook deur sy jeugvriendskap met Karel van de Woestijne, wat sy bekende *Laethemse-brieven over de lente* (1901) aan hom gerig het. 

## Biografie 
Herckenrath het vir 'n geruime tyd Germaanse filologie in Gent studeer, maar sonder om egter die kursus te voltooi, en daarna as uitgewer en boekhandelaar begin werk. Herckenrath het hierna sy eerste gedigte gepubliseer, en is aangemoedig deur Van de Woestijne in die jeugtydskrif *Alvoorder* en in September 1901 in *Van Nu en Straks*. In September 1902 aanvaar hy die hoof-redakteurskap van *Het Kunstblad*, 'n pos wat voorheen deur Van de Woestijne beklee is. In daardie jare het hy ook aan die Almanak van die studentevereniging getiteld *t Zal wel gaan* meegewerk en resensies geskryf vir die tydskrif van die *Willemsfonds* (later *De Vlaamse Gids*). 

In 1904 publiseer hy *Vlaamsche Oogst*, 'n bundel bestaande uit die werk van die digters wat betrokke was by *Van Nu en Straks*. In dieselfde jaar begin hy met 'n uitgewery. 

Hy stig in 1907 'n tydskrif onder die titel *Nieuw Leven*, wat tot 1910 verskyn. Dit was gedurende hierdie tydperk dat sy eerste bundel verskyn, getiteld *Stille festijnen* (1909). Herckenrath het die prys van die provinsie Brabant ontvang vir hierdie werk, waarin die invloed van Van De Woestijne steeds duidelik blyk. 

Hierna het hy lank nie gepubliseer nie. Sy volgende werk verskyn eers in die dertigerjare: naamlik die bundel gedigte getiteld *Van licht en schaduw* (1932). In die interbellumperiode het hy as onderwyser en bestuurslid vir die Ghent-dramaprogram gewerk. In 1938 was hy betrokke by die stigting van *Pan*, die sirkel van die Oost-Vlaamse letterkunde. 

Na nog 'n verlengde tydperk het Herckenrath in die 1940's verskeie toneelstukke gepubliseer: *Memling* (1946), *De pestilentie van Katwijk* (1947) en *Heer Halewijn* (1947). In hierdie tydperk was hy ook voorsitter van die Vereniging vir die Bevordering van die Vlaamse Boekbedryf. 

Sy *Gedichte. Een keur* verskyn in 1956. Dit is 'n bloemlesing wat deur M. Rutten saamgestel is uit die werk van Herckenrath. 

Hy is in 1958 oorlede na 'n ongeluk in sy boekwinkel in Veldstraat in Gent. 

## Werk 
* Vlaamsche oogst (bloemlesing, 1904) 
* Stille festijnen (1909) 
* Van licht en schaduw (1932) 
* Avondvlam (1940) 
* Maandkalender (1945) 
* Drie cantieken (1946) 
* Memling (1946) 
* De pestilentie van Katwijk (1949) 
* Heer Halewijn (1949) 

## Literatuur 
* Bart D'HONDT, *Van Andriesschool tot Zondernaamstraat.* *Gids deur 150 jaar van die liberale lewe in Gent*, Gent, Liberal Archive / Snoeck, 2014, p. &nbsp; 231-232 

## Bronne 
* Literair.gent.be [ dooie skakel ] 
* Adolf Herckenrath   
* Biografie en boekwinkel van Adolf Herckenrath op die webwerf van die liberale argief
Bosjesmansbrood

Die **bosjesmansbrood** (*Encephalartos caffer*) is 'n broodboomspesie van die genus *Encephalartos*. Die boom is endemies aan die Oos-Kaap en kom in 'n kusstreek voor vanaf Humansdorp, verby Bathurst tot by Oos-London; Kentani in die voormalige Transkei tot so ver oos as Willowvale. Die struik word selde hoër as 1,2&nbsp;m

Die boom se FSA-nommer is 14.11. In Engels staan die broodboom as die *Grahamstown cycad* of *Eastern Cape dwarf cycad* bekend.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* PlantZAfrica
* REDLIST Sanbi
* Plants of the World Online
Mantenga-waterval

Die **Mantenga-waterval** is in die Klein-Usuturivier in Eswatini (voorheen Swaziland).

Dit lê oos van Mhlambanyati, in die Mantenga-natuurreservaat en by nagenoeg 26° 25′ suid en 31° 10′ oos. Vyftien kilometer stroomop is die Lupholodam waar elektrisiteit opgewek word. By die val is braai- en piekniekplekke en wandelpaaie.

## Bibliografie 
* swaziland-direct.com
Wasagtige broodboom

Die **Wasagtige broodboom** (*Encephalartos cerinus*) is 'n spesie van die genus *Encephalartos*. Die boom is seldsaam, endemies aan KwaZulu-Natal en kom in slegs een kloof by Tugela Ferry voor in 'n gebied van 10&nbsp;km². Die boom is eers in 1989 taksonomies beskryf deur John J. Lavranos en Douglas L. Goode. Dit is een van die kleiner broodbome. Die boom is eenslagtig: manlike en vroulike plante is afsonderlike eksemplare. Indien die blare tussen die vingers gevryf word laat dit 'n wasagtige reuk agter, vandaar die boom se naam.

Die boom se FSA-nommer is 14.12. In Engels staan die boom as die *Waxen cycad* bekend.

## Sien ook 
* Alfabetiese lys van Suid-Afrikaanse bome

## Verwysings 
## Bronnelys 
* REDLIST Sanbi
* PlantZAfrica
* Plants of the World Online
Blyderivierbroodboom

Die **Blyderivierbroodboom** (*Encephalartos cupidus*) is 'n spesie van die genus *Encephalartos*. Die boom is endemies aan Mpumalanga en Limpopo en kom op die Drakensbergeskarp tussen die Blyde- en Steelpoortriviere voor. Die boom is eenslagtig: manlike en vroulike plante is afsonderlike eksemplare. Die plant is in 1971 deur Robert Allen Dyer beskryf. Dit is droogtebestand en verkies vol sonlig.

Die boom se FSA-nommer is 14.13. In Engels staan die boom as die *Blyde River cycad* bekend.

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* REDLIST Sanbi
* PZA Sanbi
* Plants of the World Online
Mxolisi Kaunda

**Mxolisi Thomas Kaunda** (gebore 6 September 1973) is 'n Suid-Afrikaanse politikus. Sedert September 2019 dien hy as die burgemeester van die eThekwini Metropolitaanse Munisipaliteit. Hy was voor dit betrokke in die KwaZulu-Natalse provinsiale regering waar hy as die LUR vir vervoer, gemeenskapsveiligheid en skakeling vanaf 2016 tot 2019 gedien het. Kaunda was ook 'n lid van die Provinsiale Wetgewer tussen 2009 en 2019. Kaunda is 'n lid van die African National Congress (ANC).

## Vroeë lewe en opvoeding
Kaunda is op 6 September 1973 in die dorp Inanda buite Durban in die Natalprovinsie gebore. Hy het op die ouderdom van vyftien by politiek betrokke geraak en gevolglik deel van die Kongres van Suid-Afrikaanse Studente (COSAS) geword. Hy het aan Hoërskool Intshisekelo gematrikuleer, waarna hy aan die Universiteit van Suid-Afrika 'n diploma in bestuur en leierskap van die universiteit verwerf het. Hy het later aan die Universiteit van die Witwatersrand studeer en 'n gevorderde diploma in gevorderde bestuur en openbare leierskap verwerf.

## Politieke loopbaan
In 2000 is Kaunda as 'n ANC wykraadslid van die nuutgestigte eThekwini Metropolitaanse Munisipaliteit verkies. Na die 2006-verkiesing is hy ingehuldig as 'n PR raadslid. Hy het op die munisipale subkomitee vir ekonomiese ontwikkeling en markte gedien. Sihle Zikalala is in Mei 2019 tot premier verkies en het Kaunda in sy pos behou.

Benewens die feit dat hy verskeie openbare ampte beklee het, het Kaunda ook verskeie leiersposisies in die ANC-Jeugliga (ANCYL) beklee. Hy is in 2004 verkies as die ANCYL Provinsiale Sekretaris en  het in die posisie tot 2008 gedien toe hy as ANCYL Provinsiale Voorsitter aangestel is. Hy het daardie pos tot 2010 behou. Hy is sedert 2012 'n lid van die ANC se provinsiale uitvoerende komitee (PEC). Hy is ook 'n lid van die provinsiale werkskomitee (PWC).

## Persoonlike lewe
Kaunda is met Nomzamo getroud en hulle het 4 kinders.

## Verwysings
## Eksterne skakels
* Thomas Mxolisi Kaunda . ''People's Assembly''.
* Mayor of eThekwini. Argiveer op 11 Junie 2020.
Christian Nodal

duimnael|Christian Nodal.
**Christian Jesús González Nodal** (geb. Caborca, Sonora, 11 Januarie 1999) is 'n Mexikaanse sanger en liedjieskrywer. Sy eerste enkelsnit, "Adiós amor", wat in 2016 uitgereik is onder die platemaatskappy Fonovisa, het meer as 910 miljoen keer op YouTube gekry.
Kalandula-waterval

[duimnael|300px|Die Kalandula-waterval in die Lucalarivier, [Angola]]

Die **Kalandula-waterval** is een van die bekendste natuurtonele van Angola.

## Ligging 
Die waterval is in die Lucalarivier, ‘n sytak van die Cuanzarivier, in die Malanjeprovinsie in die noordweste van Angola. Hierdie afgeleë val is net buite die dorp Calandula (), 80 km van die stad Malanje en 360&nbsp;km van Luanda. Die val is 1067&nbsp;m bo seespieël en by die koördinate . Tydens die Angolese Burgeroorlog was dit die terrein van hewige gevegte.

## Waterval 
Die val is nie veel hoër as 100 m nie. Sy breedte wissel van 400 m tot 579 m in die reënmaande van September tot April. Dan vloei dit teen 550&nbsp;m³ per sekonde en word dit as een van die grootste watervalle in Afrika, volgens die volume water, gereken. Weinig toeriste besoek hierdie hoogste waterval van Angola. Vanaf twee aangeduide uitsigpunte kan ‘n goeie blik op die val verkry word.

## Ander name 
Die val is ook bekend as die Dianzundu. In die koloniale tyd was dit bekend as die Quedas do Duque de Bragança. Vandag noem die Portugese dit die Quedas de Calandula.

## Bibliografie 
*wondermondo.com
*www.world-of-waterfalls.com
Tongalandbroodboom

Die **tongalandbroodboom** (*Encephalartos ferox*) is 'n spesie van die genus *Encephalartos*. Die boom kom vanaf die noorde van KwaZulu-Natal van Sodwanabaai, verby Kosibaai al langs die kuslyn van Mosambiek tot by Vilanculos voor. Die boom is donkergroen van kleur en die blare is ook geboë met die vroulike keëls wat helderrooi is. Die boom is eenslagtig: manlike en vroulike plante is afsonderlike eksemplare. 
duimnael|links|280px|'n Tongalandbroodboom in die Brisbane Botaniese Tuin, Australië
Die plant se FSA-nommer is 3.4. In Engels staan die broodboom as die *Maputaland cycad* en die *Tongaland cycad* bekend.

## Subspesies 
Daar is twee subspesies:
* *Encephalartos ferox subsp. emersus P.Rousseau* Vorster & A.E.van Wyk
* *Encephalartos ferox subsp. ferox*  

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* PZA Sanbi
* REDLIST Sanbi
* Plants of the World Online
Olympia, Windhoek

duimnael|links|Olympia (geel) in Windhoek (donkergrys)
**Olympia** is ’n suidwestelike voorstad van die Namibiese hoofstad Windhoek. Dit word begrens deur Auasblik in die noorde en Suiderhof in die weste.

## Sien ook 
* Gereformeerde kerk Windhoek-Suid
Suiderhof

**Suiderhof** is 'n suidelike voorstad van die Nambiese hoofstad Windhoek.

duimnael|links|Suiderhof (geel) in Windhoek (donkergrys)
Dit word in die noorde begrens deur die Suidelike Nywerheidsgebied, in die ooste deur Auasblik en Olympia, in die suide deur Kleine Kuppe en in die weste deur die Eros-lughawe.

## Sien ook 
* Gereformeerde kerk Windhoek-Suid
Pionierspark

**Pionierspark** is ’n groot suidelike voorstad van die Namibiese hoofstad Windhoek. Pionierspark word begrens deur Tauben Glen en Hochlandpark in die noorde, die Suidelike Nywerheidsgebied en die Eros-lughawe in die ooste, Academia in die suidooste, die Universiteit van Namibië se kampus in die suidweste en Pionierspark Uitbreiding 1 in die weste.

duimnael|links|Pionierspark (aangedui in geel) in die stad van Windhoek
Dit is in die tweede helfte van die 20ste eeu ontwikkel. Die voorstad is hoofsaaklik vir residensiële gebruik, maar bevat ook die hoofkampus van die Universiteit van Namibië. Ander geriewe sluit 'n begraafplaas in en die Katolieke Kerk van St. Boniface, gebou in 1928, wat tot 'n nasionale monument verklaar is.

## Sien ook 
* Gereformeerde kerk Windhoek-Suid
* NG gemeente Pionierspark

## Verwysings
Lydenburgbroodboom

Die **Lydenburgbroodboom** (*Encephalartos inopinus*) is 'n spesie van die genus *Encephalartos*. Die boom in endemies aan Mpumalanga waar dit voorkom in die  Olifantsrivier- en Steelpoortriviervalleie. Die boom word normaalweg 2&nbsp;m hoog maar kan soms 4&nbsp;m bereik. Die boom is eenslagtig: manlike en vroulike plante is afsonderlike eksemplare. 

Die plant se FSA-nommer is 5.1. In Engels staan die broodboom as die *Lydenburg cycad* bekend.  

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* PZA Sanbi
* REDLIST Sanbi
* Plants of the World Online
Mississippi Delta

duimnael|Die Mississippi Delta
Die **Mississippi Delta,** ook bekend as die **Yazoo-Mississippi Delta**, is 'n streek en kultuurlandskap in die noordweste van die Amerikaanse deelstaat Mississippi en dele van Arkansas en Louisiana, as vloedvlakte geleë tussen die Mississippi- en Yazoo-riviere. Dit moenie verwar word met die Mississippi-rivierdelta van Louisiana nie (in Amerikaanse Engels dikwels kortweg MRD genoem).

Die Mississippi Delta, geleë tussen Memphis (net noord van die deelstaatgrens tussen Tennessee en Mississippi) en Vicksburg, is die gebied waar die Yazoo- en Tallahatchie-riviere met die magtige Mississippi saamvloei - streng genome is dit dus die delta van hierdie twee riviere, 'n vrugbare landboustreek met moerasgebiede en *bayous*, soos staande of stadig vloeiende waterliggame in die Amerikaanse Suide genoem word. 

Die Mississippi Delta word dikwels as die "mees suidelike" streek in die Amerikaanse Diep Suide beskryf - en ook as sy swartste. Swart Amerikaners het hier tradisioneel die oorgrote meerderheid van die bevolking gevorm. Die Mississippi- en Yazoo-riviere het met hul afsettings van hierdie streek die vrugbaarste katoenstreek in die Suide gemaak - nêrens was opbrengste en grondpryse hoër. OPvallend was die inkomstegaping tussen welvarende wit plantergesinne en die bitterarm swart bevolking. Volgens oorlewering het Rev. Dr. Martin Luther King Jr. tydens 'n besoek aan die streek as ooggetuie van die plattelandse bevolking se ellendige lewensomstandighrede in trane uitgebreek.

## Eksterne skakels 
;Toerisme
----
* *Visit the Delta*
* *Anthony Bourdain, CNN Travel: In Mississippi Delta, fill up on the blues and Southern food*
;Tydskrifartikels
----
* Charles Reagan Wilson in *Southern Spaces*, 4 April 2004: *Mississippi Delta*
* Alan Huffman in *The Atlantic*, 6 Januarie 2015: *How White Flight Ravaged the Mississippi Delta*
;Blues-musiek
----
* *Mississippi History Now: Mississippi Blues* 
* *Liveabout.com - Blues Styles: Mississippi Delta Blues*
* *NPR - Mississippi Delta Blues: American Cornerstone*
Bedfordbroodboom

Die **Bedfordbroodboom** (*Encephalartos cycadifolius*) is 'n spesie van die genus *Encephalartos*. Die boom is endemies aan die Oos-Kaap waar dit in die Winterberge in die Bedford- en Cradock-omgewings voorkom. Soos ander broodbome is hulle eenslagtig: die manlike en vroulike plante is afsonderlike eksemplare.

Die plant se FSA-nommer is 14.14. In Engels staan hierdie broodboom as die *Bedford cycad* bekend.  

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* PZA Sanbi
* REDLIST Sanbi
* Plants of the World Online
Malolotja-waterval

Die **Malolotja-waterval** is in die Malolotja Nasionale Park in Eswatini (Swaziland). Dit is 1681&nbsp;m bo seespieël. Wes van die pad tussen Mbabane en Piggs Peak loop die Malolotjarivier deur die Malolotjavallei om by die Komatirivier aan te sluit.
Phophonyane-waterval

Die Phophonyane-waterval in Eswatini is in die Phophonyaneriver, ‘n boloop van die Komatirivier. Dit is net noord van Piggs Peak in die rigting van Jeppesrif en op die hellings van Kobolondo.
Wild Atlantic Way

duimnael|320px|Die sandstrande van Trawbreaga Bay in die graafskap Donegal
Die **Wild Atlantic Way** (Iers: *Slí an Atlantaigh Fhiáin*) is 'n toerismeroete langs die weskus en dele van die noord- en suidkus van Ierland wat in Februarie 2014 deur die destydse Ierse staatsminister van toerisme en sport, Michael Ring T.D., amptelik bekend gestel is. Dit is Ierland se eerste langafstandroete met 'n padlengte van 1&nbsp;553 myl en strek van die Inishowen-skiereiland in die graafskap Donegal (sy mees noordelike punt naby die grens met Noord-Ierland) tot Kinsale, 'n nedersetting in die suide van in die graafskap Cork. Die doelwit is om die belangstelling van toeriste vir langer rondreise te wek en sodoende meer werksgeleenthede vir landelike gemeenskappe langs die Ierse weskus te skep.

## Hoofseksies 
duimnael|Die *Cliffs of Moher* is die bekendste kranse langs Ierland se Atlantiese kus
duimnael|Keem Strand op Achill Island, graafskap Mayo
duimnael|The Surf Coast: Uitsig oor die Dartry Mountains vanuit Mullaghmore Head
Vir bemarkingsdoeleindes word die roete - een van die langstes van sy soort ter wêreld - in ses seksies met spesifieke geografiese besonderhede onderverdeel:
* Northern Headlands,
* The Surf Coast,
* The Bay Coast,
* The Cliff Coast,
* Southern Peninsulas en
* The Haven Coast.

## Aktiwiteite 
Met die daarstelling van die Wild Atlantic Way as toerismeroete word 'n groot verskeidenheid toerismetrekpleisters en -aktiwiteite vir bemarking met mekaar verbind, waaronder meer as 500 besienswaardighede; meer as 1&nbsp;500 verskillende aktiwiteite; 580 feeste en ander kulturele gebeurtenisse dwarsdeur die jaar; 17 kleiner roetes en 50 voetslaantoere; 53 blouvlagstrande en 120 gholfbane. Volgens die spesifieke belangstellings van besoekers word besienswaardighede en aktiwiteite gegroepeer om vir toeriste die gewenste reiservarings te bied:
* ***Exploring on the Edge***: gee vir die toeris 'n indruk van die unieke landskappe en mikroklimaatsones langs die weskus, sy flora en fauna, grotte en myne en verbind en versterk die natuurervaring met aktiwiteite soos walvis- en dolfynkyk, bootstoere na unieke seelandskappe en die proe van plaaslike kosspesialiteite.
* ***Culture at the Edge***: maak Ierland se unieke taal-, musiek- en danskultuur, sy unieke Gaeliese sportsoorte, tradisionele ambagte, groot feeste, eilandleefstyle, legendes en volksverhale toeganlik vir die besoeker.
* ***Active on the Edge***: bemark die Ierse weskus se gewildste branderplankryplekke, wêreldklas-gholfbane, kusstaproetes, hengelsport en perdesport.

## Verwysings 
## Eksterne skakels 
;Amptelike webtuiste
----
* *Wild Atlantic Way*
;Beskrywings
----
*  *Ireland.com: Wuild Atlantic Way*
*  ''National Geographic: The Best of Ireland's Wild Atlantic Way*
*  *Wild Atlantic Way & Signature Points*
;Media
----
* *Fáilte Ireland: Wild Atlantic Way''
Anna Drijver

**Anna Drijver** (gebore 1 Oktober 1983) is 'n Nederlandse aktrise en skryfster. Sy is bekend vir haar rolle in die rolprente *Stricken* (2009) en *Loft* (2010), en in die televisiereekse *Bellicher* (2010) en *Levenslied* (2011).

## Filmografie 
### Rolprente 
* 2009: *Stricken*
* 2010: *Loft*
* 2013: *Smoorverliefd*
* 2017: *Weg van jou*

### Televisiereekse 
* 2004: *Bitches*
* 2010: *Bellicher*
* 2010: *De meisjes van Thijs*
* 2011: *Levenslied*
* 2015: *Zwarte Tulp*
* 2019: *Undercover*
* 2020: *Vampieren in de nacht*

### Televisierolprente 
* 2012: ''Walter Chiari - Fino all'ultima risata*
* 2013: *Der zweite Mann''

### Video's 
* 2009: *Dutch Film Festival: Commercial 2009*

## Eksterne skakels 
* 
* 
* 
*
Umbeluzibroodboom

Die **umbeluzibroodboom** (*Encephalartos umbeluziensis*) is 'n spesie van die genus *Encephalartos*. Dit is 'n klein broodboom en kom in die Umbeluziriviervallei in Eswatini en Mosambiek voor. Die boom is eenslagtig: manlike en vroulike plante is afsonderlike eksemplare. 

Die plant se FSA-nommer is 14.19. In Engels staan die broodboom as die *Umbeluzi cycad* bekend.  

## Sien ook 
* Alfabetiese lys van Suid-Afrikaanse bome

## Verwysings 
## Bronne 
* PZA Sanbi
* IUCN Redlist
* Plants of the World Online
Raymond Thiry

**Raymond Thiry** (gebore 29 September 1959) is 'n Nederlandse akteur. Hy is bekend vir sy rolle in die rolprente *Winter in Wartime* (2008), *Wolf* (2013), *The Paradise Suite* (2015), en *The Resistance Banker* (2018).

## Filmografie 
### Rolprente 
* 1929: *Nyônin fukushû*
* 1994: *Venus in Furs*
* 2006: *Northern Light*
* 2008: *Winter in Wartime*
* 2011: *Lotus*
* 2011: *Making Of*
* 2011: *Tunnelvision*
* 2011: *Interzone*
* 2012: *Black Out*
* 2013: *Wolf*
* 2013: *Toegetakeld door de liefde*
* 2013: *A Long Story*
* 2013: ''Bro's Before Ho's*
* 2013: *Onder Invloed*
* 2014: *Pijnstillers*
* 2015: *The Paradise Suite*
* 2015: *Dans met de Duivel*
* 2015: *Cat and Mouse*
* 2018: *The Resistance Banker*
* 2018: *My Foolish Heart*

### Televisiereekse 
* 2008: *Raaf Mixer*
* 2010: *Penoza*
* 2010: *Docklands*
* 2011: *Het gordijnpaleis van Ollie Hartmoed*
* 2015: *Missie Aarde*
* 2019: *Undercover*

### Televisierolprente 
* 2008: *Making of Oorlogswinter*
* 2017: *Roodkapje: Een Modern Sprookje*
* 2019: *Todesfrist - Nemez und Sneijder ermitteln''

### Video's 
* 2015: *The 48 Hour Film Project Leeuwarden 2015*

## Eksterne skakels 
*